15. ΒΑΣΙΛΙΚΟΝ ΔΙΑΤΑΓΜΑ υπ' αριθ. 564 της 2/23 Σεπτ. 1972 (ΦΕΚ Α΄ 165) Περί χορηγήσεως αντιγράφου ποινικού μητρώου τύπου Β΄ εις Ν.Π.Ι.Δ., Οργανισμού και Επιχειρήσεις κοινής ωφελείας και ιδιωτικάς επιχειρήσεις. Έχοντες υπ' όψιν: 1)τας διατάξεις των παρ. 3 και 4 του άρθρ. 576 του Κώδικος Ποινικής Δικονομίας ως τούτο αντικατεστάθη δια του άρθρ. 25 του Ν.Δ. 1160/1972 "περί τροποποιήσεως και συμπληρώσεως του Ποινικού Κώδικος, του Κώδικος Ποινικής Δικονομίας και άλλων τινών ποινικών διατάξεων" και 2)την υπ' αριθ. 486 της 17 Αυγ. 1972 γνωμοδότησιν του Συμβουλίου Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-1.Επιτρέπεται η χορήγησις αντιγράφου ποινικού μητρώου τύπου Β΄ προκειμένου περί των υπηρετούντων ή των αιτουμένων διορισμόν εις τα κάτωθι Ν.Π.Ι.Δ., Οργανισμούς  ή  Επιχειρήσεις  κοινής ωφελείας: (Αντί για τη σελ. 195(β) Σελ. 195(γ) Τεύχος Θ41-Σελ. 27 Ποινικό Μητρώο 9.Δ.β.11-15 α)Ένωσιν Δήμων και Κοινοτήτων Ελλάδος (ΕΔΚΕ). β)Οργανισμόν Τηλεπικοινωνιών Ελλάδος (ΟΤΕ). γ)Οργανισμόν Ελληνικών Ταχυδρομείων (ΕΛΤΑ). δ)Δημοσίαν Επιχείρησιν Ηλεκτρισμού (ΔΕΗ). ε)Ελληνικήν Τράπεζα Βιομηχανικής Αναπτύξεως (ΕΤΒΑ). ς)Κέντρον Βιοτεχνικής Αναπτύξεως(ΚΕΒΑ). ζ)Οργανισμόν Σιδηροδρόμων Ελλάδος (ΟΣΕ). η)Ελληνικόν Κέντρον Παραγωγικότητος (ΕΛΚΕΠΑ). θ)Ανώνυμον Ελληνικήν Εταιρείαν Υδάτων (ΕΕΥ). 2.Η έκδοσις του κατά τα ανωτέρω αντιγράφου ποινικού μητρώου τύπου Β΄ γίνεται κατ' αίτησιν είτε των εν τη προηγουμένω παραγράφω Ν.Π.Ι.Δ., Οργανισμών ή Επιχειρήσεων κοινής ωφελείας είτε της εποπτευούσης ταύτα Αρχής είτε και των ενδιαφερομένων προσώπων. 3.Ομοίως επιτρέπεται η χορήγησις αντιγράφων ποινικού μητρώου τύπου Β΄εις ιδιωτικάς ναυτιλιακάς επιχειρήσεις προκειμένου μόνον περί των υπ' αυτών προσλαμβανομένων δι' εργασίαν κατόχων ναυτικών φυλλαδίων. Η έκδοσις του κατά την παρούσαν παράγραφον αντιγράφου γίνεται είτε κατ' αίτησιν του ενδιαφερομένου ναυτικού είτε κατ' αίτησιν της επιχειρήσεως συνοδευομένης όμως από ρητήν έγγραφον συγκατάθεσιν του ενδιαφερομένου ναυτικού. 